Lars Vaular

**Lars Nesheim Vaular** (født 1984) er en norsk rapper, poet, artist og låtskriver fra Åsane i Bergen.  

Vaular debuterte som soloartist  med *[[La Hat – Et nytt dagslys...]]* i 2007. Da hadde han flere utgivelser bak seg i duoen Tier’n og Lars. 4. mai 2009 kom han med sitt andre soloalbum, *[[D'e glede]]*. Albumet hadde flere hitsingler og ble nominert til Spellemannprisen 2009 i klassen hiphop. 3. mai 2010 kom *[[Helt om natten, helt om dagen]]*, som den første av hans plater med nasjonal distribusjon og promotering (Bonnier Amigo). For albumet vant han Spellemannprisen 2010 i klassen hiphop og mottok det nyopprettede Spotify-stipendet for årets innovatør under samme utdeling. Han var dessuten nominert i klassene *årets musikkvideo* for videoen til «En eneste» og *årets hit* for «Rett opp og ned». Han vant i tillegg Dialektprisen til Norsk Målungdom for 2010 

Under Spellemannprisen 2011 stilte han igjen i klassen hiphop for sitt fjerde album, *[[Du betyr meg]]*, og vant i tillegg klassen *tekstforfatter*. Han fikk også Edvard-prisen for 2012 i klassen *tekst til musikk* for samme album. I 2013 kom albumet *[[1001 hjem]]*, Vaulars femte soloalbum, som bærer et tydelig preg av fiksjon og historiene speiler dagens samfunn. Albumet har høstet god kritikk, og singelen «Gary Speed» har fått ros både fra norske og engelske fans av fotball-legenden som er kjent fra sin tid som spiller og trener i Leeds. I løpet av 2015 ga Vaular ut en serie på tre EP-er med navnene *[[666 ALT]]*, *666 GIR* og **666 MENING''. Han vant P3-prisen under [[P3 Gull]] i 2015 og ble også nominert i klassen årets liveartist. Under [[Spellemannprisen 2015]] ble han nominert i tre klasser: klassen urban for ''666 ALT'', klassen årets album for hele trilogien og klassen tekstforfatter for ''666 MENING''.

Han ble nominert til [[Spellemannprisen 2019]] i klassen årets musikkvideo for «Kroppsspråk» regissert av . I tillegg ble han nominert sammen med [[Kygo]] og [[Store P]] i klassen årets låt for Kygos «Kem kan eg ringe». Han fikk [[Gammleng-prisen]] i klassen sangeri 2021. Etter utgivelsen av albumet ''Vintage Velour'' i 2023, fikk han [[Spellemannprisen 2023]] i kategorien årets musikkvideo for «Impro på Økern (Scene 3: Highlights)» og var også nominert i klassen årets låtskriver for albumet.

Vaular har rappet på [[Bergensk dialekt|bergensk]] siden 2003. Han har tidligere arbeidet sammen med [[Tungtvann (band)|Tungtvann]], [[Side Brok]], [[Jan Eggum]], [[Myra (rapper)|Myra]], [[Fjorden Baby!]] og [[John Olav Nilsen & Gjengen]]. Han bidro i 2017 på [[Daniel Kvammen]]s låt «Som om himmelen revna» som vant prisen for beste musikkvideo under [[Spellemannprisen 2017]].

Han spilte en av hovedrollene i [[NRK]]s TV-serie **' fra 2022, og var med å skrive mye av musikken til serien. For musikken ble han nominert til Gullruten 2022 i klassen beste originalmusikk sammen med hovedrolleinnhaver Amy Black Ndiaye og .

Lars Vaular er fetter av artisten Sondre Lerche. Han gikk på Mjølkeråen skole. 

## Diskografi
;Soloalbum
* *[[La Hat - Et nytt dagslys...]]* (2007)
* *[[D'e glede]]* (2009)
* *[[Helt om natten, helt om dagen]]* (2010)
* *[[Du betyr meg]]* (2011)
* *[[1001 hjem]]* (2013)
* *[[Alt Gir Mening]]* (2015)
* *[[Flere steder alltid]]* (2019)
* *Vintage Velour* (2023)
;
;EP
* *Helt ute på EP* (2010) 4 spor, 2 låter
* *[[666 ALT]]* (2015)
* *666 GIR* (2015)
* *666 MENING* (2015)
* *Loading...* (2017)
* *Loading...2* (2017)
;
;Solosingler
* *Skyld på Lars Vaular* (2009)
* *Nord og sør* (2010), feat, Vinni og Joddski
* *Supermaria* (2010)
* *En eneste* (2010)
* *Min ting* (2011), feat, Yosef Wolde-Mariam, Mårten Edh, OnklP, Timbuktu, Wiliam Wiik Larsen og Vinni
* *Fett* (2011)
* *Blås* (2011)
* *Om igjen* (2011), Petter Sundby og Souldrop
* *Blås/Hjertet dunker* (2011)
* *Som i en siste dans* (2011), feat John Olav Nilsen
* *Øynene lukket* (2012), feat Sondre Lerche
* *Tyrannosaurus Sex* (2014)
* *Ventet på deg* (2017), feat Myra
* *Panorama* (2017), feat Unge Ferrari
* *Bergen Bergen* (2017), feat Kamelen
* *Boys* (2017), feat Astrid Smeplass
;
;Freakshow
* *[[Come On b/w Hva skjer]]* 12" vinyl(2003)
* *[[We Are the Champions Mixtape]]* (2004)
;
;Tier'n & Lars
* *[[Frykt og avsky i Bergen]]* (2004)
* *[[Tilbake til stripa : Forberedelsen]]* (2005)
* *[[Kulturclash]]* (2006)
;
;Andre deltagelser
* Diverse artister: *[[+47 Hip Hop – en introduksjon]]* (2003)
* Spetakkel: *[[Spetakkel presenterer slaglinjelaget]]* (2005)
* Sa-G: *[[N.O.K.A.S The Mixtape]]* (2006)
* Diverse artister: ** (2006)
* Gest: *[[I grevens tid]]* (2007)
* Diverse artister: *[[Opplett – Bergen, sommeren 2008]]* (2008)
* A-Laget: *[[Rett vest!]]* (2008)
* Big Ice: *[[Stackin Beats]]* (2009)
* Tommy Tee: *[[No Pain No Profit]]* (2009)
* Diverse artister: *[[Produced in Norway I: J-Ramm – Kolon Productions – Nutsons – Clark F]]* (2009)
* Tommy Tee: *[[Studio-Time]]* (2009)
* Joddski: *[[Krig & kjærlighet]]* (2010)
* Oter: *[[MDV2]]* (2010
* Diverse artister: *[[Now That's What I Call Music! 3]]* (2010)
* Jesse Jones: *[[Drabantmusikk EP]]* (2010)
* A-Laget: *[[Nokka feita Vol. 2]]* (2010)
* Diverse artister: *[[Now That's What I Call Music! Hits 2010]]* (2010)
* Store P: *[[Regnmannen]]* (2014)

## Priser og nominasjoner

## Referanser


## Eksterne lenker
* 
* 
* 
*